Lietuvos ir Zimbabvės santykiai

Lietuvos ir Zimbabvės santykiai – dvišaliai tarptautiniai santykiai tarp Lietuvos ir Zimbabvės.

Nepriklausomybę pripažino 1992 m. kovo 17 d. Diplomatiniai santykiai užmegzti 2001 m. liepos 13 d.

Abi valstybės yra JTO narės.

Lietuvoje 2022 m. pradžioje gyveno 9 Zimbabvės piliečiai. Zimbabvė yra Lietuvai akreditavusi ambasadorę.

Santykių istorija

Kontaktai iki diplomatinių santykių užmezgimo 
Pirmieji į Zimbabvę nuvykę ir apsigyvenę lietuviai – litvakai ir katalikų misionieriai. Litvakai į Zimbabvę pradėjo keltis po 1895 m. Maždaug 1899 metais į Rodeziją, dabartinę Zimbabvę, nuvyko ir ten iki gyvenimo galo darbavosi brolis Paulius Gencevičius.

XX a. 4 dešimtmetyje iš Lietuvos į Rodeziją patraukė broliai jėzuitai Stanislovas Tamkvaitis ir Mykolas Andriejauskas.

1938 m. į Zimbabvę misionieriauti atvyko lietuvis jėzuitas Mykolas Andriejauskas ir su pertraukomis čia gyveno iki mirties 1996 m. Mykolas išgarsėjo, kai 1984 m. atvykęs į sovietinę Lietuvą buvo sovietinių pareigūnų sulaikytas ir išsiųstas atgal į Afriką, šį įvykį nušviečiant pasaulio spaudai. Taip pat XX a. ketvirtajame dešimtmetyje tuometėje Rodezijoje misionieriavo jėzuitas Stanislovas Tamkvaitis. Yra žymių litvakų kilmės zimbabviečių – medikas Maiklas Gelfandas (1912–1985, gimęs PAR, didžiąją laiko dalį gyvenęs Zimbabvėje), antropologė Hilda Kuper (1911–1992) ir kiti.

Santykiai po 1992 m. 
1992 m. kovo 17 d. Zimbabvė pripažino Lietuvos nepriklausomybę, tačiau diplomatiniai santykiai užmegzti vėliau – 2001 m. liepos 13 d. Nepaisant to, santykiai tarp dviejų valstybių iki 2022 m. buvo minimalūs ir daugiausiai apsiribojo daugiašaliu formatu.

2022 m. Zimbabvė Lietuvai akreditavo pirmąją ambasadorę. Skiriamųjų raštų įteikimo ceremonija vyko Vilniuje rugpjūčio 31 d.

Švietimo, mokslo ir technologiniai mainai ir kultūrinis bendradarbiavimas 
Lietuvos aukštosiose mokyklose yra studijuojančių studentų iš Zimbabvės.

Ekonominiai santykiai 
2018 m. duomenimis, prekybos apyvarta tarp Lietuvos ir Zimbabvės siekė 526,3 tūkst. eurų.

Prekybos balanse dominuoja eksportas iš Lietuvos į Zimbabvę.

 Eksportas sudaro 519,8 tūkst. eur.
 Importas sudaro 6,5 tūkst. eurų.

Pilietiniai mainai

Pasiuntinių ir ambasadorių sąrašas

Ambasadoriai Lietuvai 
 nuo 2022 m. – Priscila Misihaivabvi Mušonga, pirmoji ambasadorė Lietuvai

Ambasadoriai Zimbabvei 
Lietuva nėra Zimbabvei akreditavusi ambasados.

Šaltiniai

Nuorodos 
 Zimbabvė | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Lietuvos diplomatiniai santykiai
Zimbabvė